Հավելված

ՀՀ ներքին գործերի նախարարի

2023 թվականի սեպտեմբերի « 6»-ի N 791-Ա հրամանի

**ԾՐԱԳԻՐ**

**ՀՀ ներքին գործերի նախարարության միգրացիայի և քաղաքացիության ծառայության անձնագրային և վիզաների վարչության քաղաքացիության բաժնի փորձագետի կողմից իրականացվող աշխատանքների**

1. **Ներգրավման դեպքը և հիմնավորումները**

Հայաստանի Հանրապետության ներքին գործերի նախարարությանմիգրացիայի և քաղաքացիության ծառայության անձնագրային և վիզաների վարչության քաղաքացիության բաժնի աշխատանքների ծավալների ավելացմամբ պայմանավորված, նպատակահարմար է ներգրավել պայմանագրային հիմունքներով համապատասխան փորձագետ:

1. **Փորձագետին ներկայացվող պահանջները**
2. բարձրագույն կրթություն.
3. հայերենի իմացություն․
4. հանրային ծառայության կամ փաստաթղթավարման աշխատանքների կամ քաղաքացիության կամ անձնագրավորման գործի կամ միգրացիայի բնագավառում առնվազն մեկ տարվա ստաժ․
5. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
6. համակարգչով և ժամանակակից այլ տեխնիկական միջոցներով աշխատելու ունակություն:
7. **Աշխատանքների իրականացման ժամանակահատվածը**

Փորձագետը ներգրավվում է մինչև մեկ տարի ժամկետով։

1. **Աշխատանքների ակնկալվող արդյունքը**
2. ընդունել ՀՀ քաղաքացիություն ստանալու վերաբերյալ դիմումները, այդ թվում՝ ՀՀ արտաքին գործերի նախարարության միջոցով առաքված.
3. ուսումնասիրել, կազմել և վարել ՀՀ քաղաքացիություն ստանալու կամ դադարեցնելու վերաբերյալ գործերը.
4. ՀՀ քաղաքացիություն ստանալու կամ դադարեցնելու դիմումների վերաբերյալ կատարել հարցումներ, կազմել եզրակացություններ, ՀՀ նախագահի հրամանագրերի նախագծեր,
5. ձևակերպել ՀՀ քաղաքացիություն ստացած անձանց առաջին անգամ անձնագիր տրամադրելու փաստաթղթեր,
6. իրականացնել ՀՀ քաղաքացիություն ստացած կամ քաղաքացիությունը դադարեցրած անձանց գործերի արխիվացման աշխատանքներ,
7. նախապատրաստել քաղաքացիության վերաբերյալ տեղեկանքներ։

**5․ Հաշվետվությունների ներկայացման և դրանց գնահատման արդյունքների ամփոփիչ ժամկետները**

1. Փորձագետների կողմից կատարված աշխատանքների վերաբերյալ հաշվետվությունները ներկայացվում են եռամսյակային կտրվածքով՝ մինչև եռամսյակին հաջորդող ամսվա 5-ը։
2. Կատարված աշխատանքի արդյունքը գնահատվում է բավարար, լավ կամ գերազանց:

**6․ Աշխատանքների գնահատման չափանիշները**

1. ՀՀ քաղաքացիություն ստանալու կամ դադարեցնելու դիմումների ընդունում, դրանց վերաբերյալ հարցումների իրականացում, ինչպես նաև եզրակացությունների և ՀՀ նախագահի հրամանագրերի նախագծերի կազմում,
2. ՀՀ քաղաքացիություն ստանալու կամ դադարեցնելու վերաբերյալ գործերի և դրանց արխիվացման աշխատանքների ուսումնասիրում, կազմում և վարում,
3. ՀՀ քաղաքացիություն ստացած անձանց առաջին անգամ անձնագիր տրամադրելու փաստաթղթերի ձևակերպում, ինչպես նաև քաղաքացիության վերաբերյալ տեղեկանքների տրամադրում։